polyglot-tagger/wikipedia-language-snippets-filtered huggingface dataset:
బైనరీ కోడ్ అనేది సాధారణ పాఠ్యాన్ని గానీ , కంప్యూటరుకు ఇచ్చే ఆదేశాలను గానీ, లేదా ఇతర డేటాను కేవలం రెండు చిహ్నాలతో సూచించే పద్ధతి. సాధారణంగా ఈ రెండు చిహ్నాలు ద్విసంఖ్యామానంలో ఉపయోగించే 0, 1 లతో సూచిస్తుంటారు. బైనరీ కోడ్ పాఠ్యంలోని ప్రతి అక్షరానికి , ఆదేశానికి గానీ బిట్స్ అనబడే 0, 1 లతో ఒక నిర్మాణ క్రమాన్ని నిర్దేశిస్తుంది. ఉదాహరణకు 8 బిట్లతో కూడిన ఒక వరస 256 అక్షరాలను సూచించేందుకు సరిపోతుంది. దీంతో ఇంగ్లీషు భాషలోని అక్షరాలు కాక కొన్ని ప్రత్యేకమైన చిహ్నాలు సూచించడానికి ఒక బైట్ సరిపోతుంది.
బైనరీ కోడ్ నాన్-పొజిషనల్ పొజిషనల్ కావచ్చు . ఆధునిక బైనరీ కోడ్ బైనరీ సంఖ్య వ్యవస్థ యొక్క ఆధారం, ఇది ఆధునిక డిజిటల్ టెక్నాలజీలో విస్తృతంగా ఉపయోగించబడుతుంది .బైనరీ కోడ్ ప్రతి అక్షరం, సూచన మొదలైన వాటికి బైనరీ సంఖ్యల నమూనాను కేటాయిస్తుంది. ఉదాహరణకు, 8-బిట్ బైనరీ స్ట్రింగ్ 256 విలువలతో దేనినైనా సూచించవచ్చు, తద్వారా బహుళ అంశాలను సూచిస్తుంది.
బైనరీ కోడ్‌లో, ప్రతి అక్షరం, సంఖ్య లేదా ఇతర అక్షరాలు ఒకే పొడవు యొక్క బిట్ అక్షరంతో సూచించబడతాయి. అంటే, ద్వారా ప్రాతినిధ్యం బిట్ అక్షరాలు బైనరీ నంబర్లు సాధారణంగా ఉంటాయి వ్యక్తం అష్టాంశం , దశాంశ , హెక్సాడెసిమల్ కోడ్ పట్టికలు. వీటి కోసం అనేక అక్షర సమితులు అనేక అక్షర ఎన్‌కోడింగ్‌లు ఉన్నాయి .
బైనరీ కోడ్ అనేది కోడ్ రూపంలో డేటాను సూచించే ఒక మార్గం, దీనిలో ప్రతి బిట్ రెండు సాధ్యమైన విలువలలో ఒకదాన్ని తీసుకుంటుంది, సాధారణంగా దీనిని 0 1 సంఖ్యలచే సూచిస్తారు. ఈ సందర్భంలో బిట్‌ను బైనరీ బిట్ అంటారు .
కంప్యూటింగ్ టెలికమ్యూనికేషన్లలో, బైనరీ సంకేతాలు తీగలను వంటి వివిధ మార్గాల్లో డేటాను ఎన్కోడింగ్ చేయడానికి ఉపయోగిస్తారు.
రాజస్థాన్ రాష్ట్టంలోని జిల్లాలలో భరత్‌పూర్ జిల్లా ఒకటి. భరత్‌పూర్ పట్టణం జిల్లాకేంద్రంగా ఉంది. జిల్లా వైశాల్యం 5,066 చ.కి.మీ. ఉత్తర సరిహద్దులో హర్యానా రాష్ట్రానికి చెందిన గుర్‌గావ్ జిల్లా, తూర్పు సరిహద్దులో ఉత్తరప్రదేశ్కి చెందిన మథుర జిల్లా, ఆగ్రా జిల్లా, దక్షిణ సరిహద్దులో ధౌల్‌పూర్ జిల్లా, నైరుతీ సరిహద్దులో కరౌలి జిల్లా పశ్చిమ సరిహద్దులో దౌస జిల్లా, ఆల్వార్ జిల్లా ఉన్నాయి. జిల్లాలో బాణగంగా, రూప్‌రెల్, గంభీర్ నదులు ప్రవహిస్తున్నాయి. బాణగంగా, జైపూర్ జిల్లాలో పుట్టి దౌస, భరత్‌పూర్ జిల్లాలమధ్య ప్రవహించి, ఉత్తరప్రదేశ్ రాష్ట్రంలోని యమనానదిలో సంగమిస్తుంది. గంభీర్ నది, కరౌలి జిల్లాలోని పచన ఆనకట్ట వద్ద మొదలై భయానా తాలూకాలో బాణగంగా నదిలో సంగమిస్తుంది. రూప్‌రెల్ ఆల్వార్ జిల్లాలో మొదలై భరత్‌పూర్ జిల్లాలోని కమన్ తాలూకాలో ప్రవేశిస్తుంది.
భరత్‌పూర్ జిల్లాలో 10 రెవెన్యూ ఉపవిభాగాలు, 11 తాలూకాలు ఉన్నాయి. వెయర్ తాలూకా, భువనేశ్వర్ తాలూకాలు తప్ప మిగిలినవన్నీ అవి అదేపేరు అదే సరిహద్దులు కలిగి ఉన్నాయి. భయాన, భరత్పూర్ , డీగ్, కామన్, కుమ్హెర్, నద్బై, నగర్, పహారీ, రూప్వస్, తాలూకాలు ఉన్నాయి.
భరత్‌పూర్ జిల్లా, పశ్చిమ భారతదేశం లోని రాజస్థాన్ రాష్ట్రం లోని ఒక జిల్లా. భరత్‌పూర్ పట్టణం జిల్లా ప్రధాన కార్యాలయం, డివిజనల్ ప్రధాన కార్యాలయం.భరత్‌పూర్ జిల్లా భారతదేశ జాతీయ రాజధాని ప్రాంతం ఢిల్లీలో ఒక భాగం.
అంజావ్ జిల్లా, భారతదేశం, అరుణాచల్ ప్రదేశ్ రాష్ట్రానికి చెందిన జిల్లాలలో ఇది ఒకటి. లోహిత్ జిల్లా లోని కొంత భూభాగం 2004 ఫిబ్రవరి 16న వేరుచేసి అంజావ్ జిల్లా రూపొందించబడింది. జిల్లా ఉత్తర సరిహద్దులో చైనా ఉంది. హవాయ్ సముద్రమట్టానికి 1296 మీ ఎత్తున ఉంది. ఇది జిల్లాకు కేంద్రంగా ఉంది. ఇది బ్రహ్మపుత్ర నది ఉపనది అయిన లోహిత్ నదీతీరంలో ఉంది. ఇది తూర్పు భారతదేశ చివరిభాగంలో ఉంది. అంజావ్ జిల్లా తూర్పు సరిహద్దులో డాంగ్ . భారతదేశంలోని అత్యల్ప జనసాంధ్రత కలిగిన జిల్లాలలో ఇది రెండవది.
1962 యుద్ధం సమయంలో, అంజావ్‌ లోని కొన్ని ప్రాంతాలను చైనా కొంతకాలం ఆక్రమించింది. వివాదాస్పద సరిహద్దు ప్రాంతం కావడంతో అంజావ్ జిల్లాలో భారత సైన్యం ఎప్పుడూ ఉంటుంది. 2020 చైనా-భారత్ వాగ్వివాదాల సమయంలో ఈ ప్రాంతానికి అదనపు దళాలను మోహరించారు.
పరిపాలనను సులభతరం చేయడానికి, అంజావ్ జిల్లా 8 సర్కిల్‌లుగా విభజించబడింది ఇవి ఉప-జిల్లాలను సూచించే పరిపాలనా విభాగాలు. సర్కిల్‌లు బహుళ గ్రామాలు, కొన్ని పట్టణాలను కలిగి ఉంటాయి.
ఆకర్షణీయమైన సంభాషణా శక్తి కలిగిన సత్యనారాయణరాజు సాహిత్యం పట్ల చక్కని అభిరుచితోపాటు సాహిత్యకారునిగా ప్రతిభనూ కలిగి ఉండేవారు. ఆయన తెలుగు భాషలోనే కాక హిందీలోనూ మంచి అభినివేశం ఉండేది. రచనాశక్తి, తెలుగు-హిందీ భాషలపై పట్టులకు ఫలితంగా ఆయన హిందీ నుంచి అనువాదాలు చేశారు. "వోల్గా నుండి గంగాతీరం"గా రాహుల్ సాంస్కృత్యాయన్ "వోల్గా సే గంగ" కథామాలికను అనువదించడంతో సాహితరంగంలో పేరొందారు. తెలుగు భాషకు తనవంతు సేవగా ఆయన అనువాదాలను ఎంచుకుని అనువదించాఉ.
అల్లూరి సత్యనారాయణరాజు పశ్చిమ గోదావరి జిల్లాలోని జిన్నూరు గ్రామంలో 25-1-1913న జన్మించారు. బాల్యంలో వీధిబడి విద్య తప్ప మరేమీ చదువుకోకున్నా, సంపన్న కుటుంబానికి చెందినవారు కాకున్నా స్వంత తెలివితేటలతో, స్వయంకృషితో రాజకీయాల్లో ఉన్నతస్థాయికి ఎదిగారు. మెట్టుపై మెట్టు ఎదగడంలోనూ, రాజకీయ వ్యూహచతురతలోనూ ఆయన అత్యంత అరుదైన వ్యక్తిగా పేరుతెచ్చుకున్నారు. అదే క్రమంలో తన సామాన్య జీవితం నుంచి అత్యున్నత రాజకీయ స్థితికి చేరుకున్నారు.
అల్లూరి సత్యనారాయణరాజు సర్దార్ దండు నారాయణరాజు అనుచరునిగా రాజకీయ జీవితం ప్రారంభించారు. అనంతరం స్వయంకృషి, స్వశక్తి, స్వంత తెలివితేటలతో కాంగ్రెస్ రాజకీయాల్లో తమ ముద్రవేశారు. రాష్ట్రకాంగ్రెస్ లో అంచెలంచెలుగా అన్ని పదవులనూ ఆక్రమిస్తూ చివరికి అఖిల భారత కాంగ్రెస్ ప్రధాన కార్యదర్శి అయ్యారు.
అల్లూరి సత్యనారాయణరాజు ప్రముఖ రాజకీయవేత్త. కాంగ్రెస్ పార్టీలో పలు ముఖ్యపదవులు అధిష్టించి జాతీయ స్థాయి రాజకీయాల్లో చక్రం తిప్పారు.
బహుళ ప్రజాదరణ పొందిన కాల్ ఆఫ్ ద వైల్డ్ నవలను తెలుగులోకి ప్రకృతి పిలుపు పేరిట ప్రముఖ రచయిత కొడవటిగంటి కుటుంబరావు అనువదించారు. 160 పేజీలతో, రూ.1.75 వెల కలిగిన ప్రకృతి పిలుపు నవలను దేశి కవితా మండలి ప్రచురించింది. 2003లో ఎ.గాంధి సంక్షిప్తపరిచి అనువదించగా అడవి పిలిచింది పేరిట పీకాక్ క్లాసిక్స్ సంస్థ ప్రచురించింది. ఈ సంక్షిప్త ప్రచురణలో మొత్తం 78 పేజీలు ఉండగా, రూ.30 వెల నిర్ణయించారు.
ఫ్రాన్సిస్, ఫెరాల్ట్ అనే ఇద్దరు కెనడా ప్రభుత్వానికి చెందిన ఫ్రెంచ్-కెనడియన్ డిస్పాచర్స్ దాన్ని కొనుక్కుని క్లోండికే ప్రాంతానికి తీసుకువెళ్తారు. అక్కడ దాన్ని స్లెడ్జ్ బండిని నడిపే స్లెడ్జ్ కుక్కగా పనిచేయించుకునేందుకు శిక్షణనిస్తారు. ధ్రువప్రాంతానికి దగ్గరలో ఉండే ఆ చలి ప్రదేశంలో రాత్రుళ్ళు గడపడం, స్లెడ్జ్ బండిలో సక్రమంగా పనిచేయడం వంటివి, బక్ జట్టులోని తోటి కుక్కలను చూసి త్వరగా నేర్చుకుంటుంది. ఆ కుక్కల జట్టును నడిపించే నాయకత్వం కలిగిన కుక్క స్పిట్జి. క్రూరత్వం, తగవులమారితనం కలగలిసిన స్పిట్జితో బక్‌కు సహజ వైరం కలుగుతుంది. కాలక్రమంలో బక్‌తో స్పిట్జికి ఒక దెబ్బలాట జరుగుతుంది. ఆ దెబ్బలాటలో బక్ పైచేయి సాధించి స్పిట్జిని ఓడిస్తుంది. కిందపడ్డ స్పిట్జిపై మొత్తం జట్టుతోపాటు వేర్వేరు జంతువులు కూడా దాడిచేసి చంపేస్తాయి. స్పిట్జి చావు తర్వాత బక్ జట్టుకు నాయకత్వం స్వీకరిస్తుంది.
పరిమాణంలో పెద్దదీ, బలమైనదీ ఐన సెయింట్ బెర్నాడ్ జాతి కుక్క బక్ నవల ప్రారంభంలో కాలిఫోర్నియాకు చెందిన శాంటా క్లారా లోయలో జడ్జి మిల్లర్ పెంపుడు జంతువుగా హాయైన జీవితం గడుపుతూంటుంది. తోటమాలి అసిస్టెంటు బక్‌ను దొంగిలించి తన జూదం వ్యసనానికి అవసరమయ్యే డబ్బుకోసం అమ్మేస్తాడు. అక్కడ నుంచి నేటి వాషింగ్టన్ రాష్ట్రపు కింగ్ కౌంటీకి చెందిన సీటిల్ నగరానికి సముద్రమార్గంలో తరలిస్తారు. ఎర్ర స్వెట్టర్ మనిషి బక్‌ని బోనులో బంధించి ఆకలితో మాడ్చి, దెబ్బలు కొట్టి తీవ్రంగా హింసిస్తాడు. బోనులోంచి బయటకు తీసుకురాగానే ఎర్ర స్వెట్టర్ వాడిపై దాడిచేద్దామని ప్రయత్నించగా అతను కర్రతో చితకబాదుతాడు. ఆ క్రమంలో తీవ్రంగా గాయపడ్డ బక్‌కు దుడ్డుకర్ర న్యాయం తెలిసివస్తుంది.
ఉత్తరాలను అందజేసే సర్వీసులోని స్కాటిష్ జాతికి చెందిన వ్యక్తికి మొత్తం జట్టును అమ్మేస్తారు. కుక్కలు భారీ బరువును లాగుతూ మైనింగ్ జరిగే ప్రాంతాలకు వెళ్తాయి. ఆ ప్రయాసకరమైన ప్రయాణపు అలుపు తీరకుండానే సుదీర్ఘమైన తిరుగు ప్రయాణమూ చేస్తాయి. ఆ ప్రయాణంలో దారుణమైన శారీరిక శ్రమకు గురికావడంతో కుక్కలన్నీ అలసట, అనారోగ్యాలకు గురవుతాయి. డేవ్ అనే తోటి కుక్క తీరని అనారోగ్యం పాలై, ఆ కారణంగా కాల్చి చంపబడడం కుక్కలకు గొప్ప విషాదం అవుతుంది.
అడవి పిలిచింది పుస్తకం జాక్ లండన్ రచించిన ప్రఖ్యాత ఆంగ్లనవల కాల్ ఆఫ్ ది వైల్డ్‌కి తెలుగు అనువాదం. ఈ పుస్తకాన్ని ఎ.గాంధీ సంక్షిప్తీకరించి అనువదించారు.
బాధ్యత: వ్యక్తి తానొక్కడే నిజాయితీపరుడిగా ఉంటే సరిపోదు. మరికొంతమంది అలాంటివాళ్ళను తయారు చేయాలి అని ప్రబోధిస్తుంది ఈ కథ.
సారాంశం: కడుపులో చుక్కపడితేగాని బండెడు చాకిరీతో అలసిన ఒంటికి నిదురపట్టదు. ఈ కథలో సారాంశం ఇదే. హాస్యాన్ని మేళవించినా అడుగడుగునా ఆవేదనే తొంగిచూస్తుంది.
దోషి: నేటి సమాజంలో పేదరికంతో మ్రగ్గుతూ ఆశల పల్లకీలో ఊరేగుతూ కష్టాలు కొనితెచ్చుకొంటున్నవారి పట్ల సానుభూతి రేకెత్తించే కథ.
కింకర్తవ్యం:తను అమ్మే మందులు నాణ్యమైనవి కావని తెలిసినా ఏమీ చేయలేని నిస్సహాయస్థితిలో నలిగిపోయే ఓ మెడికల్ రెప్రజెంటేటివ్ అంతర్మథనం ఇది.
మమతేజోంశ సంభవం:కుటుంబ బరువుబాధ్యతలు మోసి ఒంటరిగా మిగిలిపోయిన ఒక స్త్రీ అనాథ పిల్లలను చేరదీయడం ఈ కథలోని అంశం.కుటుంబ భావనను విస్తృత పరచుకోవడం, జీవితానికి అర్థం తెలుసుకోవడం వంటి విషయాలు దీనిలో చర్చింపబడ్డాయి.
దేశభక్తి ప్రపూరితం. తన తల్లిని, తండ్రిని, కుటుంబాన్ని, తనవారిని ఎంతగా అభిమానించడం వ్యక్తిలో ఉత్తమ సంస్కారమనిపించుకుంటుందో తాను పుట్టిన దేశాన్ని ప్రేమించడం అంతకన్న ఉదాత్త సంస్కారం అనిపించుకుంటుంది అని చెబుతుంది ఈ కథ.
ఈ కథాసంకలనంలోని కథల ఎంపికలో చక్కని ఇతివృత్త వైవిధ్యముంది.'కథారచన, రచయితల బాధ్యత'ను వివరిస్తూ రాసిన మంజుశ్రీగారి విపులమైన పీఠిక ఈ సంకలనానికి ఒక అలంకారం!
ఇవన్నీ మన దేశమూ, సమాజమూ బాగుపడాలని కోరుకొనేవారు వ్రాసిన కథలు. తెలివిగా ఒడుపుగా నాలుగు వాక్యాలు వ్రాసి పేరు ప్రఖ్యాతులు సంపాదించుకోవటం మీద యావగాక, తమలో మెదలిన మంచి భావనలను సృజనాత్మక పద్ధతిలో నలుగురితో పంచుకోవాలన్న ధ్యాస కలిగిన రచనలు - జాగృతి వారపత్రిక
ఇందులో ప్రచురించిన కథల్లోని వస్తువులన్నీ దిగువ మధ్యతరగతి, అట్టడుగు వర్గాల చుట్టూ తిరిగేవే. మానవీయ విలువల్ని పెంచేవి కొన్ని. మనిషిలోని కుళ్ళును బయటపెట్టేవి కొన్ని. - ఆంధ్రజ్యోతి దినపత్రిక
వేటికవే విభిన్నంగా వైరుధ్యపూరితంగా ఆహ్లాదకరమైన శైలి నిపుణ శిల్ప సౌందర్యంతో అలరిస్తాయి. మొత్తం జగత్తుని కాకున్నా కొంత భాగాన్ని దర్శించి అవగాహన చేసుకున్న అనుభూతికి లోనై ఆలోచనల్లో నిమగ్నమౌతాం.- ఆంధ్రభూమి దినపత్రిక
ఈ కథాసంకలనానికి "పట్టి చదివించి పరమార్థం బోధించే కథలు" అనే శీర్షికతో సాహిత్యబ్రహ్మ వి.వి.ఎల్.నరసింహారావు పీఠిక వ్రాశారు. ఆయన అభిప్రాయం ఇలా ఉంది. "ఈ 'కథాజగత్తు'ను కథావస్తువు దృష్టితో కాని, భాషాప్రయోగ దృష్టితోకాని, కథాకథన శిల్పదృష్టితో కాని పరిశీలించి చూడగా నేటి కథాప్రపంచానికి ఇది విశిష్టమైన కానుకగా నేను భావిస్తున్నాను. పఠితలచేత పట్టి చదివించి, పరమార్థం బోధించే కథలివి. ఆంధ్ర కథాసాహిత్యాన్ని సుపరిపుష్టం చేసే సత్కథలు." "జగత్‌కథ" పేరుతో పీఠికను అందించిన అక్కిరాజు రమాపతిరావు"ఏ రచన అయినా అది చదివే పాఠకుల స్థాయిని బట్టి బాగోగుల సాపేక్షతను ప్రస్తావించాల్సి ఉంటుంది. పాఠకుల స్థాయితోపాటే రచయితల స్థాయి కూడా ఎప్పటికప్పుడు ఎదగాల్సి ఉంటుంది. రచయిత శిల్పం, లోకంపట్ల ఆర్తి,అవగాహన,సాహిత్యస్పందన విస్తరింపచేసుకోవలసి ఉంటుంది." అని అంటారు.
వైవిధ్య భరితమైన ఎనిమిది కథల సంకలనం ఈ కథాజగత్. కోడీహళ్లి మురళీ మోహన్ దీనికి సంపాదకులుగా వ్యవహరించాడు. వి.వి.ఎల్.నరసింహారావు, అక్కిరాజు రమాపతిరావు ఈ సంకలనానికి ముందుమాటలు వ్రాశారు. అబ్జక్రియేషన్స్ సాహిత్యసాంస్కృతిక సంస్థ తన రెండవ ప్రచురణగా ఈ పుస్తకాన్ని 2007లో విడుదల చేసింది.
క్షీరారామం పార్వతీ సమేతుడై 'శ్రీ రామలింగేశ్వరుడు' వెలసిన పుణ్య క్షేత్రం. ఇది ఆంధ్రప్రదేశ్‌లో పంచారామాలుగా ప్రసిద్ధి చెందిన 5 పుణ్యక్షేత్రాలలో ఒకటి. ఇది పశ్చిమ గోదావరి జిల్లా పాలకొల్లు లో వుంది. దీనినే క్షీరారామలింగేశ్వరస్వామి దేవాలయం అంటారు. ఈ మందిరాన్ని చాళుక్యుల కాలంలో, 10 - 11 శతాబ్దులలో నిర్మించారు. ఈ దేవాలయ స్తంభంపైనున్న సా.శ. 13వ శతాబ్దపు శాసనం ప్రకారం, ఈ గుడిని సృష్టించిన శిల్పాచార్యుడు బ్రహ్మశ్రీ కాశె శూలాచార్య. ఈ గుడి గోపురం 9 అంతస్తులతో 125 అడుగుల ఎత్తుతో దర్శనమిస్తుంది. దీనికి కొద్ది దూరంలో ఒక చెరువు ఉన్నది గోపుర నిర్మాణసమయంలో ఒక్కొక్క అంతస్తు నిర్మితమైన తరువాత దాని చుట్టూ మట్టినిపోస్తూ దానిపై రాకపోకలతో రెండవ అంతస్తు నిర్మాణం చేసేవారట ఆవిధంగా మట్టి తీయగా ఏర్పడినదే. ఆంధ్రప్రదేశ్‌లో ఎత్తయిన, చోళ రాజుల శిల్పకళా రీతులను అద్భుతంగా చూపే గోపురాలలో ఇది ఒకటి.
ఇక్కడి శివలింగం చిక్కని పాలవలే తెల్లగా మెరుస్తూ భక్తులకు కనువిందు చేస్తుంటుంది. శ్రీ మహావిష్ణువుచే శివలింగం ప్రతిష్ఠించబడిన ఈ పుణ్య క్షేత్రానికి విష్ణుమూర్తే క్షేత్రపాలకుడు. ఆదిశంకరాచార్యుడు ఈ క్షేత్రాన్ని దర్శించి శ్రీ చక్రం ప్రతిష్ఠించాడు. శివలింగం పైభాగం మొనదేలి ఉండటం వలన ఇక్కడి స్వామివారిని కొప్పు రామలింగేశ్వరుడు అని కూడా పిలుస్తారు. ఈ ఆలయంలో పరమశివునితో పార్వతిదేవి పూజలందుకుంటుంది. ఇది కుమారస్వామి ఛేదించిన ఆత్మలింగపు పైభాగమని తలచి పూజిస్తారు. స్వామివారికి ఎదురుగా ఉన్న ప్రాకార మంటపంలో పార్వతీ దేవి కొలువై ఉంటుంది. ఆ ప్రక్కనే సుబ్రహ్మణ్య స్వామి ఆలయం, ఋణహర గణపతి ఆలయాలు కనిపిస్తాయి. ఈ ఋణహర గణపతిని దర్శించడం వలన అప్పుల బాధల నుంచి బయటపడటం జరుగుతుందని భక్తులు భావిస్తుంటారు.
పూర్వం ఉపమన్యుడు అనే శివభక్తుడైన బాలకుడి కోసం శివుడు తన త్రిశూలంతో నేలపై గుచ్చగా అక్కడి నుంచి పాలధారలు పొంగి పొర్లాయని, ఈ కారణంగానే ఈ ప్రాంతానికి క్షీరపురి, పాలకొలను ఉపమన్యుపురంగా ప్రసిద్ధి చెందినట్లు స్థలపురాణం చెబుతోంది. క్షీరం అంటే పాలు. ఆ పేరుమీదుగానే పట్టణానికి పాలకొల్లు అనే పేరు వచ్చింది. స్థల పురాణం ప్రకారం ఒకప్పుడు శివుడు ఇక్కడ బాణం వేస్తే భూమి లోనుంచి పాలు ఉబికివచ్చాయి. పాలకొల్లును పూర్వము క్షీరపురి, ఉపమన్యుపురం, పాలకొలను అని పిలిచేవారు. ప్రతిరోజూ చేయబడే అభిషేక క్షీరంతో ఈ చెరువు నిండిపోయి పాలకొలను అను పేరున పిలువబడుతూ ఆప్రాంతమునకు కూడా వర్తించి ఉండ వచ్చని ఒక కథనం.
వెలనాటి చోళరాజు భార్య గుండాంబిక సా.శ.1157లో క్షీరారామలింగేశ్వరస్వామి ఆలయానికి అఖండదీపానికి దానం ఇచ్చింది. ఇక్కడి నాట్యమంటపానికి సా.శ. 1276లో కోన గణపతిదేవ మహారాజు కంచు తలుపులు పెట్టించారు. 150 అడుగుల ఎత్తైన ఆలయ గోపురాన్ని సా.శ.1415న అల్లాడ రెడ్డిభూపాలుడు నిర్మించారని శిలాశాసనం పేర్కొంటోంది. చెళ్ళపిన్నమనేని నరహరినేని ఆలయ కళ్యాణమండపం నిర్మించారు. సా.శ.1777లో బచ్చు అమ్మయ్య మూడు వందల సంవత్సరాల నాడు ప్రారంభించిన గోపురాన్ని పూర్తిచేయించారు.
ఆంధ్ర ప్రదేశ్ రాష్ట్ర రోడ్ రవాణా సంస్థ పంచారామాలను బస్సులో ఒక్కరోజులో దర్శించే యాత్రా సౌకర్యాన్ని కలిగిస్తున్నది. సుమారు 700 కి.మీ. సాగే ఈ యాత్ర ప్రతిరోజు రాత్రి 8.00 గంటలకు మొదలై మళ్ళీ మరునాడు రాత్రి 8.00 గంటలకు ముగుస్తుంది.
జమ్మూ జిల్లా, జమ్మూ కాశ్మీరు, రాష్ట్రంలోని 20 జిల్లాలలో జమ్మూ జిల్లా ఒకటి. రాష్ట్రానికి ఇది శీతాకాలపు రాజధానిగా ఉంటుంది. వేసవిలో రాజధాని శ్రీనగర్ కు మార్చబడుతుంది. ఈ జిల్లాలో అత్యంత పెద్ద నగరం జమ్ము.జమ్మూ కాశ్మీరు రాష్ట్రంలో ఇది అత్యంత జనసాంధ్రత కలిగిన ప్రాంతమని 2011 గణాంకాలు తెలియజేస్తున్నాయి.
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు కుక్కలగూడూర్లో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల రామగుండంలో ఉన్నాయి. సమీప వైద్య కళాశాల కరీంనగర్లోను, పాలీటెక్నిక్‌ పొలసలోను, మేనేజిమెంటు కళాశాల రామగుండంలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల రామగుండంలో ఉన్నాయి.
ఇది మండల కేంద్రమైన పాలకుర్తి నుండి 20 కి. మీ. దూరంలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లా లోని రామగుండం మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన పాలకుర్తి మండలం లోకి చేర్చారు.
ఏటీఎమ్, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు గ్రామం నుండి 5 కి.మీ. లోపు దూరంలో ఉన్నాయి.
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాలలు రెండు, ప్రైవేటు ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి. సమీప జూనియర్ కళాశాల గంట్యాడలోను, ప్రభుత్వ ఆర్ట్స్ / సైన్స్ డిగ్రీ కళాశాల కొండతామరపల్లిలోనూ ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ విజయనగరంలోను, మేనేజిమెంటు కళాశాల కరకవలసలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం గంట్యాడలోను, దివ్యాంగుల ప్రత్యేక పాఠశాల విజయనగరం లోనూ ఉన్నాయి.
సంచార వైద్య శాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
గ్రామంలో2 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీ చదివిన డాక్టరు ఒకరు, డిగ్రీ లేని డాక్టరు ఒకరు ఉన్నారు. ఒక మందుల దుకాణం ఉంది.
మొరేనా జిల్లా మధ్యప్రదేశ్ రాష్ట్ర జిల్లాలలో ఒకటి.మొరేనా జిల్లా చంబల్ డివిజన్‌లో భాగం.జిల్లాకేంద్రంగా మొరేనా పట్టణం ఉంది. 2011 గణాంకాల ఆధారంగా జిల్లా జనసంఖ్య 1,965,137. జనసాంధ్రతాపరంగా మొరేనా జిల్లా రాహ్ట్రంలో 5వ స్థానంలో ఉంది. మొదటి స్థానాలలో భోపాల్, ఇండోర్,జబల్‌పూర్, గ్వాలియర్ జిల్లాలు ఉన్నాయి. జిల్లాలో వ్యవసాయ భూములు అధికంగా ఉన్నాయి. రవాణా కొరకు అధికంగా రైలుమార్గం మీద ఆధారపడుతుంటారు. మొరేనా జిల్లాలో 15% గ్రామాలు మాత్రమే రైలుమార్గంతో అనుసంధానితమై ఉన్నాయి. మొరేనా జిల్లా ఆవాలపంటకు ప్రసిద్ధం. జిల్లాలో ప్రఖ్యాత కె.ఎస్. ఆయిల్ సంస్థ ఉంది. జిల్లాలో యాదవులు, రాజపుత్రులు అధికసంఖ్యలో ఉన్నారు. జిల్లాలో ప్రబల బందిపోటు దొంగ " పాన్ సింగ్ తోమర్ " ఉండేవాడు.
మొరేనాా 26-30 డిగ్రీల ఉత్తర అక్షాంశం , 78-00 డిగ్రీల తూర్పు రేఖాంశంలో ఉంది. భౌగోళికంగా మొరేనా జిల్లా మధ్యప్రదేశ్ రాష్ట్రంలో రెండు రాష్ట్రాల సరిహద్దులను కలిగి ఉన్న జిల్లాగా ప్రత్యేకత కలిగి ఉంది. జిల్లా సరిహద్దులో రాజస్తాన్ , ఉత్తర ప్రదేశ్ సరిహద్దులు ఉన్నాయి. జిల్లా వాయవ్య సరిహద్దులో ధౌల్‌పూర్ జిల్లా , ఈశాన్య సరిహద్దులో పినాహత్ ఉన్నాయి.జిల్లా పొరుగునా భిండ్ జిల్లా, గ్వాలియర్ జిల్లా, శివ్‌పురి జిల్లా, షియోపూర్ జిల్లా ఉన్నాయి.
మొరేనా జిల్లాలో 4 ఉపవిభాగాలు ఉన్నాయి: మొరేనా, అంబాహ్, జౌరా , సబల్గర్. మొరేనా ఉపవిభాగంలో లోనె తాలూకా ఉంది. అంబాహ్ ఉపవిభాగంలో అంబాహ్ , పొర్సా అనే రెండు తాలూకాలు , మండలాలు ఉన్నాయి. జౌరా ఉపవిభాగంలో జౌరా తాలూకా , రెండు మండలాలు ఉన్నాయి: జౌరా , పహర్గర్. సబల్గర్ ఉపవిభాగంలో రెండు తాలూకాలు ఉన్నాయి: సబల్గర్ , కైలరాస్. జిల్లాలో మొరేనా, బామర్, అంబాహ్, పొర్సా, జౌరా, సదల్గర్, కైలారస్ , ఝుండ్పురా మొదలైన ప్రధాన పట్టణాలు ఉన్నాయి.
సేథ్ గిర్వర్ లాల్ ప్యారే లాల్; ప్రముఖ వ్యాపార వేత్త, సేథ్ గిర్వర్ లాల్ ప్యారే లాల్ శిక్షా ట్రస్ట్ వ్యవస్థాపకుడు.
మునుపటి గ్వాలియర్ రాజ్యంలోని తంవార్గర్ జిల్లా నుండి కొంత భూభాగం విడతీసి ప్రస్తుత మొరన జిల్లాలో చేర్చబడింది.1947లో స్వత్రంత్రం వచ్చిన తరువాత గ్వాలియర్ రాజాస్థానం ప్రభుత్వంలో చేర్చబడింది. అలాగే మొరేనా జిల్లా దక్షిణ సరిహద్దులో పహర్గర్ రాజాస్థానం ఉండేది. స్వతంత్రం వచ్చిన తరువాత మొరేనా జిల్లా " మధ్య భారత్‌లో చేర్చబడింది. 1956 నవంబర్ 1న మొరేనా జిల్లా మధ్య ప్రదేశ్ రాష్ట్రంలో చేర్చబడింది.
జిల్లాలో 6 అసెంబ్లీ నియోజకవర్గాలు ఉన్నాయి: సబల్గర్ అసెంబ్లీ నియోజకవర్గం, జౌరా అసెంబ్లీ నియోజకవర్గం, సుమావలి అసెంబ్లీ నియోజకవర్గం, మొరేనా అసెంబ్లీ నియోజకవర్గం, దిమని అసెంబ్లీ నియోజకవర్గం , అంబాహ్ అసెంబ్లీ నియోజకవర్గం.ఈ 6 నియోజక వర్గాలు మొరేనా పార్లమెంటు నియోజక వర్గంలో భాగంగా ఉన్నాయి.
మొరేనా అనే పేరుకు మొర్ + రైనా అని అర్ధం. ఈప్రాంతంలో నెమళ్ళు అధికంగా ఉండడమే అందుకు కారణం. భారతదేశంలో అత్యధికసంఖ్యలో నెమళ్ళు నివసిస్తున్న ఏకైక జిల్లాగా మొరేనా ఉండవచ్చని భావించబడుతుంది.మొరేనా పట్టణం జిల్లాకు కేంద్రంగా ఉంది కనుక జిల్లాకు మొరేనా అనేపేరు నిర్ణయించబడింది.
భారతదేశ స్వాతంత్ర్యానికి పూర్వం, ఆ తర్వాత మహిళల కోసం విశేష కృషి చేసిన సాహస నారీమణుల స్ఫూర్తిని భావితరాలకు పంచడానికి భారతదేశ ప్రభుత్వం స్త్రీ శక్తి పురస్కారాలను 1991లో నెలకొల్పింది. మొత్తం ఆరు విభాగాలలో ఈ అవార్డులను కేంద్ర స్త్రీ, శిశు సంక్షేమ మంత్రిత్వశాఖ ప్రదానం చేస్తుంది. ప్రతి సంవత్సరం మార్చి 8న అంతర్జాతీయ మహిళా దినాన ఈ పురస్కారాలను రాష్ట్రపతి చేతులమీదుగా బహుకరిస్తారు.
గ్రామంలో ఒక ప్రైవేటు బాలబడి ఉంది. ప్రైవేటు ప్రాథమిక పాఠశాల ఒకటి , ప్రైవేటు ప్రాథమికోన్నత పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి.సమీప జూనియర్ కళాశాల నిడమానూరులోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు మిర్యాలగూడలోనూ ఉన్నాయి. సమీప వైద్య కళాశాల నార్కట్ పల్లిలోను, పాలీటెక్నిక్‌ నల్గొండలోను, మేనేజిమెంటు కళాశాల మిర్యాలగూడలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం మిర్యాలగూడలోను, దివ్యాంగుల ప్రత్యేక పాఠశాల నల్గొండ లోనూ ఉన్నాయి.
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, ఇంటర్నెట్ కెఫె / సామాన్య సేవా కేంద్రం మొదలైన సౌకర్యాలు ఉన్నాయి. మొబైల్ ఫోన్ గ్రామానికి 5 కి.మీ. లోపు దూరంలో ఉంది. పబ్లిక్ ఫోన్ ఆఫీసు, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
పురాణవైర గ్రంథమాల శీర్షికన విశ్వనాథ సత్యనారాయణ రాసిన నవలల్లో నాస్తికథూమము రెండవది. భారతీయులకు చరిత్ర రచనా దృష్టి లేదని, పూర్వరాజుల పరంపర అడిగితే పుక్కిటి పురాణాలు చెప్తారని ఆంగ్లవిద్య ప్రారంభమయిన తరువాత భారత చరిత్రను రచన చేసిన పలువురు అభిప్రాయపడ్డారు. సుమారు వెయ్యేళ్ల క్రితమే, అల్ బీరూనీ వంటి పండితుడే, “దురదృష్టవశాత్తు భారతీయులు చారిత్రక గతిక్రమాన్ని పట్టించుకోరు. వారి రాజుల వంశపరంపరలు నమోదు చేసుకోవడంలో వారికి ఒకరకమైన నిర్లక్ష్యభావం ఉంది. ఖచ్చితమైన సమాచారం కోసం నిలదీస్తే ఏం చెప్పాలో తెలియక కథలు కల్పించి చెప్తారు” అన్నాడు. ఇదేమాట, ఏ మార్పులు లేకుండా, వలసపాలన నాటి రచయితలు కూడా పదే పదే ఉటంకించడం మూలాన ఈనాటికీ ఒక సత్యంగా స్థిరపడిపోయింది.
ఈ నేపథ్యంలో పురాణాల చారిత్రికతను తిరస్కరించిన చరిత్ర రచనా ధోరణిని విశ్వనాథ వారు పురాణవైరంగా పేర్కొన్నారు. భగవంతుని మీది పగ పుస్తకంలో పురాణవైర గ్రంథమాల ఉపోద్ఘాతంలో ఈ నవలామాలిక లక్ష్యాలను పేర్కొంటూ ఆ లెక్క ప్రకారము కలి ప్రవేశము మొదలు- సంయుక్తా పృథ్వీరాజుల కథ దనుక, పాశ్చాత్యులు తారుమారు చేసిరి. ఆ కాలము, అనగా సుమారు మూడువేల యేండ్ల కాలము, మహమ్మదు గోరీ వచ్చువరకు మన చరిత్రలో పాశ్చాత్యులు చేసిన అవక తవకలు కాదని నవలల రూపమున నిరూపించుటకు చేసెడి ప్రయత్న మిది. అందుచేత దీనికి పురాణవైరము అని శీర్షిక ఏర్పరుపబడినది. అన్నారు విశ్వనాథ సత్యనారాయణ.
నాస్తికథూమము నవలను జ్ఞానపీఠ్ పురస్కార గ్రహీత, కవిసమ్రాట్ విశ్వనాథ సత్యనారాయణ రచించారు. ఇది పురాణవైర గ్రంథమాలలో రెండవది.
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల కొండతామరపల్లిలోను, ప్రాథమికోన్నత పాఠశాల వసాదిలోను, మాధ్యమిక పాఠశాల వసాదిలోనూ ఉన్నాయి. సమీప జూనియర్ కళాశాల కొటారుబిల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల కొండతామరపల్లిలోనూ ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ విజయనగరంలోను, మేనేజిమెంటు కళాశాల కరకవలసలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం గంట్యాడలోను, దివ్యాంగుల ప్రత్యేక పాఠశాల విజయనగరం లోనూ ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. ట్రాక్టరు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
మధ్యలో ఉన్న బిందువు ప్రతి జీవిలోనున్న ఆత్మ. ఇదే అఖండ సత్యం. వ్యక్తులుగా, దేశంగా మనం చేసే ప్రతి పనినీ మూర్తీభవిస్తుంది.
శ్రీకాకుళం జిల్లాలోని ఉద్దానం అనే ప్రాంతంలో దీర్ఘకాలిక మూత్రపిండ వ్యాధులతో బాధపడుతోన్న ప్రజలను జనసేన అధ్యక్షులు పవన్ కళ్యాణ్ వ్యక్తిగతంగా కలిసారు. జనసేన పార్టీ తరపున వైద్యులను, శాస్త్రవేత్తలను నియమించి ఈ సమస్యపై వివరణాత్మక్ నివేదికను సమర్పించమని కోరారు. 48 గంటలలోగా రాష్ట్ర ప్రభుత్వం ఈ సమస్యపై స్పందించాలని వారికి తగు చికిత్సను అందించాలని గొంతెత్తారు. వారికి ఉచిత బస్ పాసులు, పరిశుభ్రమైన త్రాగు నీరు, ప్రతి మండలంలో డయాలిసిస్ కేంద్రాలు, పరిశోధనా కేంద్రం, సమస్య యొక్క మూల కారణం తెలుసుకొనటానికి నెఫ్రాలజిస్టుల నియామకం ఏర్పాటు చేయాలని కోరారు. దీనిపై రాష్ట్ర ప్రభుత్వం సానుకూలంగా స్పందించింది.
2014 మార్చి 14న జనసేన పార్టీని స్థాపిస్తున్నట్టుగా వ్యవస్థాపకుడు, సినీనటుడు పవన్ కళ్యాణ్ ప్రకటించారు. హైదరాబాదు నగరం మాదాపూర్ ప్రాంతంలోని హైటెక్ సిటీ సమీపంలో నోవాటెల్ భవనంలో ఆవిర్భావ సభ నిర్వహించాడు. ఆవిర్భావ సభలో కాంగ్రెస్ పార్టీకి వ్యతిరేకంగా జనసేన పార్టీని స్థాపిస్తున్నానని ప్రకటించాడు. రెండు గంటలకు పైగా చేసిన ప్రసంగంలో ఆయన తన రాజకీయ చైతన్యం గురించి, తనపై వచ్చిన విమర్శలకు సమాధానాలు, విభజన జరిగిన తీరుపై ఆవేదన, పార్టీ విధానాలు వంటివి స్పష్టంగా వ్యక్తపరిచారు.
కాంగ్రెస్ పార్టీ వ్యతిరేకతను ప్రధాన నినాదంగా పవన్ కళ్యాణ్ ప్రకటించాడు. రాజకీయాల్లో నిలకడ లేమి, అవకాశవాదం, ప్రాంతీయ విద్వేషాలు రేకెత్తించడం వంటి వాటిని విమర్శించాడు. ఆవిర్భావ సభలో ప్రసంగాన్ని అనుసరించి మౌలిక లక్ష్యాలుగా వీటిని పేర్కొనవచ్చు:
జనసేన పార్టీ అనునది తెలుగు సినీ నటుడు పవన్ కళ్యాణ్ హైదరాబాద్ 2014 లో స్థాపించిన రాజకీయ పార్టీ. జనసేన అనగా ప్రజా సైన్యం అని అర్ధం. 2014 ఎన్నికలప్పుడు నేరుగా పోటీలో దిగకుండా ఇతరపార్టీలకు మద్దతునిచ్చింది. 2019 ఎన్నికలలో నేరుగా ఆంధ్రప్రదేశ్ లో పోటి చేసినా, కేవలం ఒక సీటు మాత్రమే గెలుచుకోగలింది.
తాడేపల్లి మండల పరిధిలోని ఇప్పటం గ్రామంలో పార్టీ ఆవిర్భావ వేడుకలు 2022 మార్చి 14న జరిగాయి. జనసేన ఆవిర్భావ సభా వేదికకు మాజీ సీఎం దామోదరం సంజీవయ్య చైతన్య వేదికగా నామకరణం చేశారు. ఏపీలో 2024లో జరిగే సార్వత్రిక ఎన్నికలే లక్ష్యంగా జనసేన ఈ సభను ఏర్పాటుచేసింది.
రాష్ట్ర విభజన సమయంలో ఆంధ్ర ప్రదేశ్ కు ప్రత్యేక హోదా ఇస్తాం అని చెప్పి, మూడేళ్ళ తర్వాత అది సాధ్యం కాదని తెలుపటం పై జనసేన తీవ్ర అసంతృప్తిని వ్యక్తం చేసింది. తిరుపతి, కాకినాడ, అనంతపురంలలో ఈ విషయమై జనసేన బహిరంగ సభలను నిర్వహించింది.
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి పెద్దపప్పూరులో ఉంది.సమీప జూనియర్ కళాశాల పెద్దపప్పూరులోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు తాడిపత్రిలోనూ ఉన్నాయి. సమీప వైద్య కళాశాల, మేనేజిమెంటు కళాశాల అనంతపురంలోను, పాలీటెక్నిక్ తాడిపత్రిలోనూ ఉన్నాయి.సమీప వృత్తి విద్యా శిక్షణ పాఠశాల పెద్దపప్పూరులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు అనంతపురంలోనూ ఉన్నాయి.